Public procurement notice: Contract Notice
Published: 2017-09-21
Buyer: Hämeenlinnan kaupunki, Kaupunkirakennetoimiala
Country: FI
Contract type: Services
Procedure: Open procedure
CPV classification: 48000000 | 72000000
Estimated value: 210000 EUR
Submission deadline: 2017-10-26
Award criteria: The most economic tender

Technical requirements: Hämeenlinnan kaupungin kaupunkirakennetoimiala (hankintayksikkö) pyytää tarjouksianne Ajoneuvokaluston hallinnan ja laadunvarmistuksen sekä sähköisen tuntiseurannan järjestelmän hankintaan tarjouspyyntöasiakirjojen mukaisesti.
Kilpailutus suoritetaan avoimena menettelynä, jonka pohjalta valitaan yksi (1) sopimustoimittaja. Valintaperusteena on kokonaistaloudellinen edullisuus, vertailuperusteena paras hinta- / laatusuhde: hinta maks. 50p / laatu maks. 50p.
Kilpailutusta ei ole jaettu osakokonaisuuksiin, vaan tilaajan tavoitteena on valita 1 soveltuva toimittaja, joka vastaa palvelun tuottamisesta kokonaisuudessaan.
Sopimuskausi on määräaikainen neljä (4) vuotta. Lisäksi sopimus sisältää option jatkaa sopimuskautta toistaiseksi voimassa olevana. Sopimuskausi alkaa aikaisintaan, kun hankintapäätös on tullut lainvoimaiseksi ja molemmat sopijaosapuolet ovat allekirjoittaneet kirjallisen hankintasopimuksen.
Tilaajan tehtävänä on vastata Hämeenlinnan kaupungille kuuluvien katujen, puistoalueiden ja liikuntapaikkojen rakennusprojekteista sekä ympärivuotisesta kunnossapidosta. Tehtäviin käytetään sekä tilaajan omia resursseja että ostopalveluna hankittuja aliurakoitsijoita. Työt suoritetaan pääosin katukunnossapidon ajoneuvokalustolla sekä manuaalisesti ihmisvoimin.
Hankinnan kohteena on ajoneuvokaluston hallinnan ja laadunvarmistuksen sekä sähköisen tuntiseurannan järjestelmä. Hankittava palvelukokonaisuus jakaantuu käytön suhteen PC-
/ Windows-ympäristössä käytettävään pilvipalveluun sekä mobiilikäyttöliittymässä toimivaan pilvipalveluun tai erikseen ladattavaan sovellukseen. Palvelu tukee tilaajan päivittäistä toimintaa ajoneuvokaluston hallintaan ja laadunvarmistukseen sekä työnohjaukseen ja tuntikirjausten tekemiseen liittyen.
Ajoneuvopaikannuksen osalta ratkaisu sisältää ajoneuvoihin asennettavat kiinteät ja irrotettavat GPS-paikantimet dataliittymineen. Palvelussa käytettävät mobiililaitteet dataliittymineen eivät kuulu tähän hankintaan, vaan tilaaja hankkii ne erikseen. Mobiililaitteita lukuun ottamatta vastuu järjestelmän käyttöönotosta, ylläpidosta ja sovelluskehityksestä, GPS-laitteista asennuksineen ja dataliittymineen sekä asiakaspalvelusta ja teknisestä tuesta on toimittajalla tarjouspyyntöasiakirjojen mukaisesti.
Tarjouspyynnön liitteenä on Palvelukuvaus, jonka tarkoitus on kuvata palvelun toiminnallisuudet, tekniset ominaisuudet, koekäyttövaihe ja käyttöönottovaihe sekä palvelua koskevat tietoturva-, asiakaspalvelu- ja laadunvalvonta-asiat yleisellä tasolla. Palvelukuvauksen sisältö on sitova ja siinä esitetyt asiat ovat osa tarjouspyynnön vaatimuksia, jotka tarjoajan tarjoamassa ratkaisussa pitää toteutua tilaajan määrittämällä tavalla.
Tarjouspyynnön liitteenä oleva Vaatimusluettelo sisältää palvelukuvausta yksityiskohtaisemmat vaatimukset palvelukokonaisuuden toiminnallisuuksiin, teknisiin ominaisuuksiin sekä tukipalveluihin liittyen. Kilpailutuksesta saatavat laatupisteet on esitetty kyseisessä luettelossa.
Hankintamenettelyyn sisältyy koekäyttöjakso. Koekäyttö järjestetään parhaan tarjouksen tehneen tarjoajan ratkaisusta ennen lopullisen hankintapäätöksen tekoa. Koekäytön sisältö, aikataulu, vertailtavat asiat ja käytännön toteutus on kerrottu liitteenä olevassa koekäyttösuunnitelmassa ja sen liitteenä olevassa testausraporttipohjassa.
Tilaajan tavoitteena on löytää luotettava, helppokäyttöinen ja korkean palvelutason tietojärjestelmä tukipalveluineen ja oheislaitteineen (mobiililaitteita lukuun ottamatta). Käyttöönoton suhteen tilaaja korostaa, että tarkoituksena on löytää mahdollisimman valmis kokonaisratkaisu, joka on otettavissa tuotantokäyttöön käyttöönottoaikataulun mukaan. Tilaajan tarkoituksena ei ole aloittaa pidempiaikaista sovelluskehitystyötä yhteistyössä toimittajan kanssa. Tämän vuoksi osa järjestelmän toiminnallisista vaatimuksista pitää olla valmiina koekäyttöä varten vähintään testiympäristössä koekäyttöä koskevan suunnitelman mukaan.
Tilaajalla on oikeus tarkistaa ehdokkaan tarjouksessaan antamat tiedot ennen hankintapäätöksen tekoa. Mikäli tiedot ovat virheelliset, tilaaja sulkee tarjoajan tarjouskilpailusta.
— Tarjoajan tarjoaman ratkaisun tulee täyttää kaikki tarjouspyynnön ehdot ja sen on oltava käyttövalmiina tilaajan asettaman aikataulun mukaan.
Sopimus on määräaikainen neljä (4) vuotta. Lisäksi sopimukseen sisältyy optio jatkaa sopimusta toistaiseksi voimassa olevana. Sopimusta jatketaan automaattisesti sopimuksen alkuperäisin ehdoin, ellei kumpikaan sopijapuoli toisin ilmoita viimeistään kuutta (6) kuukautta ennen varsinaisen sopimuskauden päättymistä.


Award value: 210000